ΚΑΝΟΝΙΣΜΟΣ (ΕΚ) αριθ. 2522/97 ΤΗΣ ΕΠΙΤΡΟΠΗΣ της 16ης Δεκεμβρίου 1997 για τροποποίηση του κανονισμού (ΕΟΚ) αριθ. 778/83 που καθορίζει τους κανόνες ποιότητας για τις ντομάτες

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996, για την κοινή οργάνωση αγοράς στον τομέα των οπωροκηπευτικών (1), και ιδίως το άρθρο 2 παράγραφος 2,

Εκτιμώντας:

ότι ο κανονισμός (ΕΚ) αριθ. 2448/95 της Επιτροπής, της 10ης Οκτωβρίου 1995, που τροποποιεί το παράρτημα Ι του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο (2), καθόρισε νέους κωδικούς ΣΟ 7 ότι πρέπει, λοιπόν, να ενημερωθεί η περιγραφή των ντοματών όπως καθορίστηκε από τον κανονισμό (ΕΟΚ) αριθ. 778/83, που καθορίζει τους κανόνες ποιότητας για τις ντομάτες (3), όπως τροποποιήθηκε τελευταία από τον κανονισμό (ΕΚ) αριθ. 888/97 (4) 7

ότι ο κανονισμός (ΕΚ) αριθ. 918/94 της Επιτροπής, της 26ης Απριλίου 1994, για την παρέκκλιση από τον κανονισμό (ΕΟΚ) αριθ. 778/83 για τον καθορισμό των κανόνων ποιότητας για τις ντομάτες που προσφύονται στο στέλεχος (ντομάτες σε βότρεις) (5), όπως τροποποιήθηκε τελευταία από τον κανονισμό (ΕΚ) αριθ. 2250/96 (6), θέσπισε διατάξεις που επιτρέπουν, για μια περιορισμένη δοκιμαστική περίοδο, τη διάθεση στο εμπόριο ντοματών που προσφύονται στο στέλεχος οι οποίες κατατάσσονται στις κατηγορίες «Extra» και «Ι» 7 ότι το εμπόριο αυτών των ντοματών έφθασε σε πολύ σημαντικό επίπεδο από οικονομική άποψη 7 ότι, για λόγους απλούστευσης, πρέπει να ενσωματωθούν οριστικά αυτές οι διατάξεις στο κείμενο του κανονισμού (ΕΟΚ) αριθ. 778/83 7 ότι, εξάλλου, για να ληφθεί υπόψη η πρακτική καθώς και οι κανόνες που συστήνονται από την ομάδα εργασίας της τυποποίησης των αλλοιώσιμων προϊόντων και της βελτίωσης της ποιότητας που θεσπίζεται στο πλαίσιο της Οικονομικής Επιτροπής των Ηνωμένων Εθνών για την Ευρώπη, πρέπει να επιτραπεί η διάθεση στο εμπόριο τέτοιων ντοματών που κατατάσσονται στην κατηγορία ΙΙ 7 ότι, κατά συνέπεια πρέπει να καταργηθεί ο κανονισμός (ΕΚ) αριθ. 918/94 7

ότι για τη διευκόλυνση της εμπορίας των ντοματών, πρέπει να συμπληρωθούν οι διατάξεις του κοινοτικού κανόνα για το μέγεθος και τη σήμανση σύμφωνα με το διεθνή κανόνα που προτείνει η Οικονομική Επιτροπή των Ηνωμένων Εθνών για την Ευρώπη, ώστε να καταστεί λιγότερο περιοριστικός 7 ότι πρέπει οι εμπορευόμενοι να προσαρμοστούν στις νέες διατάξεις που αφορούν το μέγεθος 7 ότι προς το σκοπό αυτό, οι εν λόγω διατάξεις πρέπει να εφαρμοστούν από την 1η Μαΐου 1998 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης των οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 778/83 τροποποιείται ως εξής:

1. Το πρώτο εδάφιο του άρθρου 1 αντικαθίσταται από το ακόλουθο κείμενο:

«Οι κανόνες εμπορίας σχετικά με τις ντομάτες που υπάγονται στον κωδικό ΣΟ 0702 00 00 περιλαμβάνονται στο παράρτημα.»

2. Το παράρτημα τροποποιείται ως εξής:

α) στο μέρος Ι «Ορισμός του προϊόντος» η δεύτερη φράση αντικαθίσταται από την ακόλουθη φράση:

«Ανάλογα με τη μορφή τους ή την παρουσίασή τους, διακρίνονται τρεις εμπορικοί τύποι ντοματών συμπεριλαμβανομένων των ντοματών σε βότρεις:» 7

β) στο μέρος ΙΙ «Διατάξεις που αφορούν την ποιότητα», στο σημείο Α, μεταξύ του πρώτου και του δεύτερου εδαφίου παρεμβάλλεται το ακόλουθο εδάφιο:

«Όσον αφορά τις ντομάτες που προσφύονται στο στέλεχος (ντομάτες σε βότρεις), τα στελέχη πρέπει να είναι νωπά, υγιή, καθαρά και απαλλαγμένα από φύλλα και οποιεσδήποτε εμφανείς ξένες ύλες.» 7

γ) στο μέρος ΙΙΙ «Διατάξεις που αφορούν το μέγεθος»,

- η δεύτερη φράση αντικαθίσταται από την ακόλουθη φράση:

«Οι ανωτέρω διατάξεις δεν εφαρμόζονται στις ντομάτες "cerises" ούτε στις ντομάτες "coctail"»,

- στο σημείο Β «Κλίμακα μεγέθους», προστίθεται η ακόλουθη φράση:

«Αυτή η κλίμακα μεγέθους δεν εφαρμόζεται στις ντομάτες "cerises" και στις ντομάτες "cerises" που προσφύονται στο στέλεχος (ντομάτες cerises σε βότρεις)» 7

δ) στο μέρος VI «Διατάξεις που αφορούν τη σήμανση», το κείμενο της πρώτης περίπτωσης αντικαθίσταται από το ακόλουθο κείμενο:

- «"ντομάτες" ή "ντομάτες σε βότρεις" και εμπορικός τύπος, αν το περιεχόμενο δεν είναι ορατό εξωτερικά 7 οι ενδείξεις αυτές είναι υποχρεωτικές σε όλες τις περιπτώσεις για τον τύπο "cerises" και για τις ντομάτες cerises σε βότρεις.»

Άρθρο 2

Καταργείται ο κανονισμός (ΕΚ) αριθ. 918/94.

Άρθρο 3

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1998.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 16 Δεκεμβρίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ L 297 της 21. 11. 1996, σ. 1.

(2) ΕΕ L 259 της 30. 10. 1995, σ. 1.

(3) ΕΕ L 86 της 31. 3. 1983, σ. 14.

(4) ΕΕ L 126 της 17. 5. 1997, σ. 11.

(5) ΕΕ L 106 της 27. 4. 1994, σ. 5.

(6) ΕΕ L 302 της 26. 11. 1996, σ. 16.